wannaphong/clean_thaiwikipedia huggingface dataset:
# ไลฟ์อินดิแอลบีซีแอนด์ไดมอนส์อินเดอะรัฟ
ไลฟ์อินดิแอลบีซีแอนด์ไดมอนส์อินเดอะรัฟ  เป็นอัลบั้มบันทึกการแสดงสดชุดแรก ดีวีดี และอัลบั้มรวมเพลงโดยวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 16 กันยายน พ.ศ. 2551 โดยวอร์เนอร์บราเธอร์สเรเคิดส์ ดีวีดีบันทึกการแสดงสดเป็นการแสดงของวงในวันที่ 10 เมษายน พ.ศ. 2551 ที่ลองบีชอาเรนา ในงานเทสต์ออฟเคออสทัวร์ โดยซีดีประกอบด้วยหน้าบีที่ไม่เคยได้ออกจำหน่ายมาก่อนหน้า ที่ได้บันทึกในระหว่างที่ทำผลงานอัลบั้ม อะเว็นจด์เซเวนโฟลด์ รวมทั้งเพลงเวอร์ชันคัฟเวอร์อีกด้วย

 รายชื่อเพลง 
ไลฟ์อินดิแอลบีซี (ดีวีดี)

ไดมอนส์อินเดอะรัฟ (ซีดี)

 บุคคลที่เกี่ยวข้อง 
อะเว็นจด์เซเวนโฟลด์
 เอ็ม. แชโดวส์ – ร้องนำ, ออร์แกน ในอินโทรของเพลง "Critical Acclaim"
 แซกกี เวนเจนซ์ – จังหวะกีตาร์, กีตาร์นำ, ร้องประสาน
 ซินนิสเตอร์ เกตส์ – กีตาร์นำ, ร้องเสียงประสาน
 เดอะเรฟ – กลอง, ร่วมร้องนำในเพลง "Critical Acclaim", "Afterlife" และ "A Little Piece of Heaven", ร้องประสาน
 จอห์นนี คริสต์ – กีตาร์เบส, ร้องนำในอินโทรของเพลง "Seize the Day", ร้องประสาน

 ไดมอนส์อินเดอะรัฟ 
อะเว็นจด์เซเวนโฟลด์
 เอ็ม. แชโดวส์ – ร้องนำ
 แซกกี เวนเจนซ์ – จังหวะกีตาร์, กีตาร์นำในเพลง "Dancing Dead" (ซินนิสเตอร์ เกตส์ เล่นในครั้งแรกและโซโลหลัก ขณะที่ แซกกี เวนเจนซ์ เล่นในครั้งที่สอง ซึ่งเริ่มต้นที่ประมาณ 4:28)
 ซินนิสเตอร์ เกตส์ – กีตาร์นำ
 เดอะเรฟ – กลอง, ร้องประสานในเพลง "Crossroads", และร่วมร้องนำในเพลง "Flash of the Blade"
 จอห์นนี คริสต์ – กีตาร์เบส

นักดนตรีสมทบ
 ไบรอัน เฮเนอร์ ซีเนียร์ - ออร์เคสตราในเพลง "Until the End"
# พรรคประชาราษฎร์
อาจหมายถึง

 พรรคประชาราษฎร์ (พ.ศ. 2501) ที่ได้จดทะเบียนลำดับที่ 1/2501 เมื่อวันที่ 5 กรกฎาคม พ.ศ. 2501 ซึ่งมี พลตรี เฉลิม พงษ์สวัสดิ์ เป็นหัวหน้าพรรค
 พรรคประชาราษฎร์ ที่จดทะเบียนลำดับที่ 10/2525 เมื่อ 23 สิงหาคม พ.ศ. 2525 มีนายไชยศิริ เรืองกาญจนเศรษฐ์ เป็นหัวหน้าพรรค ต่อมาเปลี่ยนเป็นชื่อ พรรคกิจประชาคม ก่อนหน้าคือ กลุ่มการเมืองประชาราษฎร์ ในการเลือกตั้ง พ.ศ. 2522
# สหพันธ์สาธารณรัฐสังคมนิยมโซเวียตทรานส์คอเคซัส
สหพันธ์สาธารณรัฐสังคมนิยมโซเวียตทรานส์คอเคซัส  เป็นสาธารณรัฐของสหภาพโซเวียตตั้งแต่ในปี ค.ศ. 1922-1936 ประกอบด้วยประเทศอาร์มีเนีย, ประเทศอาเซอร์ไบจาน และประเทศจอร์เจีย ซึ่งได้รับการแบ่งแยกออกจากรัสเซียโดยเทือกเขาคอเคซัส ก่อนหน้านี้เป็นที่รู้จักกันในชื่อสาธารณรัฐทรานส์คอเคซัส

 ชื่อในภาษาท้องถิ่น 
ภาษาชื่อรัสเซียจอร์เจียอาร์มีเนียอาเซอร์ไบจาน

 สมุดภาพ
# แอปเปิลวอตช์
แอปเปิลวอตช์  เป็นสมาร์ตวอตช์ของบริษัทแอปเปิลที่ทิม คุก ได้ประกาศออกมาอย่างเป็นทางการในวันที่ 9 กันยายน พ.ศ. 2557 แอปเปิลวอตช์จะมีหน้าที่ในการติดตามการออกกำลังกายและการดูแลสุขภาพ ซึ่งจะมีออกมาจำหน่ายอยู่ 3 รูปแบบด้วยกัน โดยจะใช้งานร่วมกับไอโฟน 5 ขึ้นไป และอุปกรณ์รุ่นที่ทำงานบนระบบปฏิบัติการไอโอเอส 8.2 ในช่วงต้นปี พ.ศ. 2558

คุณสมบัติ 
แอปเปิลวอตช์สามารถรับโทรศัพท์ได้รวมทั้งรับข้อความจาก iMessage หรือข้อความสั้น ที่สำคัญสามารถติดตามการออกกำลังกาย การดูแลสุขภาพ และใช้คุณลักษณะที่มีในไอโอเอส 8 เรียกว่า "แฮนด์ออฟ" ซึ่งต้องมีอุปกรณ์อื่นที่เข้ากันได้

การออกแบบ
แอปเปิลวอตช์จะมีสองขนาดคือ 38 มิลลิเมตร และ 42 มิลลิเมตร และจะมีอยู่สามรูปแบบด้วยกัน แอปเปิลวอตช์มีหน้าจอสัมผัสไวต่อแรงกดที่สามารถแยกแยะความแตกต่างระหว่างการแตะกับการกดได้ รวมทั้งมีปุ่มหมุนที่เรียกว่าดิจิทัลคราวน์ (digital crown) ซึ่งสามารถเลื่อนหรือดึงภาพเข้าออกและกดเพื่อกลับไปยังหน้าจอหลัก นอกจากนี้ยังมีปุ่มสำหรับการแสดงรายชื่อผู้ติดต่ออีกด้วย แอปเปิลวอตช์ชาร์จไฟโดยการชาร์จแบบ inductive charging โดยใช้สายเคเบิลที่คล้ายกับแมคเซฟซึ่งเป็นสายสำหรับแล็ปท็อปตระกูลแมคบุ๊ก และทางแอปเปิลได้ออกแบบรูปแบบตัวอักษรใหม่ที่ชื่อว่า แซนแฟรนซิสโก (San Francisco) สำหรับแอปเปิลวอตช์ที่จะช่วยให้ผู้ใช้อ่านข้อความบนหน้าจอแสดงผลขนาดเล็กได้

เทคโนโลยี
แอปเปิลวอตช์ได้ใช้ชิปประมวลผลเอส 1 ชิปรุ่นใหม่จากแอปเปิล ซึ่งกล่าวว่าเป็น "สถาปัตยกรรมคอมพิวเตอร์ทั้งหมดในชิปตัวเดียว" นอกจากนี้ยังใช้ "แทปติกเอนจิน" (Taptic Engine) เพื่อกระตุ้นบริเวณข้อมือเมื่อมีการได้รับแจ้งเตือน และมีเครื่องวัดอัตราการเต้นของหัวใจ แอปเปิลวอตช์เข้ากันได้กับไอโฟน 5, ไอโฟน 5ซี, ไอโฟน 5เอส, ไอโฟน 6 และไอโฟน 6 พลัส หรืออุปกรณ์ที่ใช้ไอโอเอส 8.2 หรือใหม่กว่า โดยการเชื่อมต่อผ่านทางวายฟายหรือบลูทูท 4
# พูดลอยลอย
"พูดลอยลอย" เป็นซิงเกิลของนักร้อง อัสนี โชติกุล กับค่ายสหภาพดนตรี ประพันธ์เนื้อร้องโดย นิติพงษ์ ห่อนาค แต่งทำนองโดย ชาตรี คงสุวรรณ และเรียบเรียงโดย ชาตรี คงสุวรรณ, อัสนี โชติกุล โดยซิงเกิลนี้เป็นงานที่อยู่ภายใต้โครงการ “CAN” ซึ่งเป็นชื่อย่อของ Chatree (ชาตรี คงสุวรรณ), Asanee (อัสนี โชติกุล), Nitipong (นิติพงษ์ ห่อนาค) ซึ่งจะมีส่วนร่วมหลักของโครงการนี้สหภาพดนตรีปล่อยซิงเกิ้ลใหม่ “พูดลอยลอย” ให้ดาวน์โหลด สร้างกระแสคอนเสิร์ต “26 ปีบ้าหอบฟาง” โดยเนื้อหาของเพลงนั้น สื่อถึงยอมรับว่า อยากได้คืนมา ยอมรับว่าคิดถึง ยอมรับว่าอิจฉา...แต่ไม่อยากยอมรับความจริ­งว่า...ยังรอเธออยู่ เพลงนี้ออกจำหน่ายในวันที่ 14 มิถุนายน พ.ศ. 2555 และมิวสิกวิดีโอเผยแพร่เมื่อวันที่ 11 กรกฎาคม พ.ศ. 2555 กำกับโดย ดล ผดุงวิเชียร โดยมี อนันดา เอเวอร์ริ่งแฮม และมนัสนันท์ พันเลิศวงศ์สกุล มาร่วมแสดงด้วย

 การตอบรับ 
เพลง "พูดลอยลอย" ได้อันดับสูงสุด 10 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 8 กันยายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
 ชาร์ต 
ชาร์ต (พ.ศ. 2555)อันดับสูงสุด 89.5 สวีตท็อป 20 ชาร์ตSweet Top 20 Chart วันศุกร์ที่25ตุลาคม 2555 12 Channel V Countdown Siam Top 20 Single Chart 63 อีเอฟเอ็ม ชาร์ต 94 ท็อป แอรเพลย์เพลงฮิต TOP94 EFM Chart > Sat 8 Sep 2012 10
# อาราชิยามะ
thumbnail|right|ลิงในสวนลิงอิวาตายามะ (หรืออาราชิยามะมังกีพาร์ก)
thumbnail|ป่าไผ่ซางาโนะ

อาราชิยามะ  เป็นพื้นที่ชานเมืองทางตะวันตกของนครเกียวโต ประเทศญี่ปุ่น พื้นที่บริเวณนี้เป็นทิวเขาขนานไปกับแม่น้ำโออิ ซึ่งมีทัศนียภาพที่งดงามและดึงดูดนักท่องเที่ยวได้จำนวนมาก นอกจากนี้ อาราชิยามะยังได้รับการขึ้นทะเบียนเป็นหนึ่งในอุทยานประวัติศาสตร์ของชาติญี่ปุ่น

 สถานที่ท่องเที่ยวที่มีชื่อเสียง 
thumbnail|สะพานไม้โทเง็ตสึ
 สวนลิงอิวาตายามะหรืออาราชิยามะมังกีพาร์ก  ตั้งอยู่บนเนินเขาอาราชิ มีลิงกว่า 170 ตัวอาศัยอยู่ที่นี่ แม้ว่าลิงที่นี่จะเป็นสัตว์ป่าแต่พวกมันก็คุ้นชินกับมนุษย์ สวนลิงตั้งอยู่ไม่ไกลจากสถานีรถไฟซางาอาราชิยามะ นักท่องเที่ยวสามารถเข้าใกล้และถ่ายรูปกับพวกลิง และยังสามารถให้อาหารได้ด้วย
 สะพานโทเง็ตสึ  เป็นสะพานไม้โบราณที่มีความเป็นมามากกว่าพันปี แต่ตัวสะพานปัจจุบันสร้างใหม่ในปี พ.ศ. 2477  มีความยาวกว่า 155 เมตร กว้าง 11 เมตร การก่อสร้างเป็นการเข้าลิ่มไม้ทั้งหมดโดยไม่ใช้ตะปูแม้แต่ดอกเดียว จากสะพานนี้จะสามารถมองเห็นทิวต้นซากูระและใบไม้เปลี่ยนสีบนภูเขา
 วัดเท็นรีว  เป็นหนึ่งในวัดพุทธทั้ง 15 สาขาของศาสนวิชชาลัยรินไซ และเป็นหนึ่งในวัดที่ได้รับการขึ้นทะเบียนเป็นมรดกโลกของอนุสรณ์สถานทางประวัติศาสตร์เกียวโตโบราณ
 คิโยตากิ  เป็นหมู่บ้านเล็ก ๆ แต่มีทัศนียภาพที่งดงาม ตั้งอยู่ในหุบเขาอาตาโงะโดยมีแม้น้ำไหลผ่านกลางหุบเขา
 ศาลเจ้ามัตสึโน  ราว 800 เมตรทางใต้จากอาราชิยามะเป็นที่ตั้งของหนึ่งในศาลเจ้าที่เก่าแก่ที่สุดในเกียวโต มีอายุกว่า 1,300 ปี ในฤดูใบไม้ผลิผู้ศรัทธามักจะนำสาเก และ มิโซะท้องถิ่น มาบูชาศาลเจ้าและขอพรให้ผลผลิตและการค้าดี
 สวนคาเมยามะ  มีแท่งหินที่เป็นอนุสรณ์ต่อ โจว เอินไหล เมื่อครั้งเขามาเยี่ยมชมและได่แต่งบทกวีไว้ ซึ่งบทกวีนี้จารึกอยู่บนหินอนุสรณ์ว่า "อาราชิยามะในสายฝน" 
 ป่าไผ่ซางาโนะ  หนึ่งในป่าไผ่ที่มีชื่อเสียงที่สุดของญี่ปุ่น ตลอดทางเดิน 500 เมตร ทั้งสองข้างทางล้วนเต็มไปด้วยต้นไผ่ที่สูงกว่า 15 เมตร 
 โอโกจิซันโซ  บ้านพักตากอากาศพร้อมสวนญี่ปุ่นของผู้กำกับ เด็นจิโร โอโกชิ

 การเดินทาง 
จากตัวเมืองเกียวโตสามารถเดินทางสู่อาราชิยามะได้โดยรถไฟฟ้าเคฟูกุ  และจากสถานีคัตสึระโดยรถไฟฮันกีว สายฮันกีวอาราชิยามะ  ซึ่งที่สถานีคัตสึระนี้ยังมีรถไฟเชื่อมต่อกับสถานีคาราซูมะ ที่สามารถเดินทางไปในตัวเมืองเกียวโต หรือจะเดินทางไปยังนครโอซากะได้
 อ้างอิง
# สมาคมฮินดูธรรมสภา
สมาคมฮินดูธรรมสภา หรือ วัดวิษณุ ยานนาวา เป็นโบสถ์พราหมณ์ลัทธิไวษณพ ตั้งอยู่เยื้องกับวัดปรก  เขตสาทร กรุงเทพมหานคร สร้างขึ้นเพื่อเป็นเทวสถานของพระวิษณุและเทพเจ้าในศาสนาฮินดู

 ประวัติ 

 สถาปัตยกรรมและศิลปกรรม 
ลักษณะสถาปัตยกรรมของเทวสถานเป็นแบบอินเดียเหนือ สังเกตได้จากหลังคาศิขร ศิลปะอินเดียเหนือ สร้างแบบเรียบง่ายสีขาว โดยเมื่อเขาไปตรงกลางมีซุ้มเทพประธานของวัดนี้ คือ พระวิษณุและพระลักษมี โดยประทับพร้อมกันบนอนันตนาคราช ณ เกษียรสมุทร เป็นองค์ประธานภายในวัด โดยถัดมาด้านซ้ายมือของเทพองค์ประธาน เป็นซุ้มพระกฤษณะ และพระแม่ราธา ถัดออกไปริมสุดด้านขวามือเป็นซุ้ม พระพุทธรูป

ส่วนทางด้านขวามือของเทพองค์ประธานคือ พระรามและนางสีดา และซุ้มพระหนุมาน และ ด้านริมหน้าต่างด้านขวามือเป็นซุ้มที่ประดิษฐาน พระแม่ทุรคา ส่วนด้านซ้ายมือริมหน้าต่างเป็นที่ประดิษฐานพระพิฆเนศ พร้อมทั้งพระนางพุทธิและพระนางสิทธิ ชายาของพระพิฆเนศโดยด้านข้างของโบสถ์ด้านล่าง ซึ่งเป็นเทวสถานขนาดย่อมที่ประดิษฐานเทพเจ้าอีกหลายองค์ ได้แก่ “ศาลพระพรหม” และ
เทวสถานครอบครัวพระศิวะ ด้านในมีเทวรูปพระอิศวรประทับคู่กับพระแม่อุมา และมีพระพิฆเนศประทับอยู่บนตัก รวมถึงเทวรูปพระขันธกุมารและศิวลึงค์  
เทวสถานข้างหลังมีซุ้มประดิษฐาน พระแม่ทุรคา ขนาบข้างด้วยเทวรูปพระแม่ลักษมี พระแม่ศีลตาเทวี (ซ้ายมือของเทพประธาน) พระแม่สุรัสวดีพระแม่กาลี ขวามือของเทพประธาน
ซุ้มประดิษฐานเทวรูปสัมฤทธิ์สีดำขนาดใหญ่ของพระอิศวร ขณะทรงบำเพ็ญสมาธิ
ซุ้มของพระแม่คงคา โดยภายในประดิษฐานเทวรูปเทพประธาน คือ พระแม่คงคา และเทวรูปอื่น ๆ เรียงจากซ้ายมาขวา ดังนี้ เทวรูปพระพิฆเนศปัจมุข (พระพิฆเนศห้าเศียร) พระนารายณ์ พระลักษมี พระแม่คงคา (เทพประธานของซุ้มนี้) พระแม่สันโดษี และเทวรูปพระแม่ทุรคา
ด้านในเป็นซุ้มที่ประดิษฐานเทวรูปเทวดานพเคราะห์ ซุ้มบูชาเทพนาคราช และพระแม่มนสาเทวี (อยู่ใต้ต้นโพธิ์) และศิวลึงค์ ซุ้มของพระนาฎราย่า (ข้างต้นโพธิ์)

 เทศกาลประจำปี
# เจมี โนเบิล
เจมส์ กิบสัน (James Gibson; 23 ธันวาคม ค.ศ. 1976) เป็นนักมวยปล้ำอาชีพชาวอเมริกันที่รู้จักกันในนาม เจมี โนเบิล (Jamie Noble) ที่เซ็นสัญญากับWWEทำหน้าที่เป็นเจ้าหน้าที่ผู้ผลิต และเคยเป็นสมาชิกของกลุ่มดิออธอริตี และยังเป็นส่วนหนึ่งของ J&J Security ร่วมกับ โจอี เมอร์คิวรี เป็นอดีตแชมป์ HWA Cruiserweight Championship และแชมป์ WWE Cruiserweight Championship

ผลงานแชมป์และรางวัล
Heartland Wrestling Association
HWA Cruiserweight Championship (1 time)
Independent Professional Wrestling
IPW Light Heavyweight Championship (1 time)
Pro Wrestling Illustrated
PWI ranked him #42 of the top 500 singles wrestlers of the year in the PWI 500 in 2002
Ring of Honor
ROH World Championship (1 time)
World Wrestling Entertainment
WWE Cruiserweight Championship (1 time)
# บันทึกหน้าสุดท้าย
"บันทึกหน้าสุดท้าย" เป็นซิงเกิลที่ 4 ของนักร้อง ธงไชย แมคอินไตย์ จากสตูดิโออัลบั้มของ หาดทราย สายลม สองเรา (2529) ประพันธ์เนื้อร้องโดย เรวัต พุทธินันทน์ แต่งทำนองโดย จาตุรนต์ เอมซ์บุตร และได้ถูกนำมาเป็นเพลงประกอบภาพยนตร์ของ "ด้วยรักและผูกพัน" ในปี พ.ศ. 2529

ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ ซองชาร์ตท็อป 100100 อันดับ เพลงไทยที่เพราะและฮิตที่สุด จาก GMM Grammy Gmember Chart Top 100 ประจำวันที่ 10 พฤศจิกายน 2557 84 

เวอร์ชันคัฟเวอร์
เวอร์ชันบิ๊กแอส

ในปี พ.ศ. 2552 เพลง "บันทึกหน้าสุดท้าย" ถูกขับร้องใหม่โดยวงบิ๊กแอส โดยเรียบเรียงดนตรีใหม่โดย บิ๊กแอส ออกจำหน่ายในวันที่ 26 มิถุนายน พ.ศ. 2552 โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่

ชาร์ต
ชาร์ต (พ.ศ. 2552)อันดับสูงสุด Chill 89FM Chart Thai Top 20Chill 89FM Chart Thai Top 20 (2009.10.04) 9
# อย่าเอาเขามาเกี่ยวเรื่องนี้
"อย่าเอาเขามาเกี่ยวเรื่องนี้" เป็นซิงเกิลที่ 4 ของ นิว-จิ๋ว คู่ศิลปินดูโอจากเวทีเดอะสตาร์ ค้นฟ้าคว้าดาว จากอัลบั้ม Signature ประพันธ์เนื้อร้องและแต่งทำนองโดย แมนสรวง สุรางครัตน์ และเรียบเรียงโดย บวรภัส จินต์ประเสริฐ โดยเนื้อหาของเพลงนั้น พูดถึงเมื่อคนสองคนที่กำลังมีปัญหากัน และมีอีกหนึ่งคนก้าวเข้ามาในชีวิต ฝ่ายหนึ่งอาจคิดว่าเป็นเพราะอีกคนที่เข้าม­า ทำให้สถานการณ์ความรักระหว่างคนทั้งคู่แย่­ลง แต่จริงๆแล้ว ไม่ต้องโทษคนอื่น เพราะความรักเป็นเรื่องของคนสองคน ปัญหาที่เกิดขึ้นไม่เกี่ยวกับคนอื่นเลย

มิวสิกวิดีโอ
มิวสิกวิดีโอนี้ เผยแพร่ครั้งแรกในวันที่ 11 พฤศจิกายน พ.ศ. 2556 ถ่ายทำกันที่ย่านลาดพร้าว โดยฉากแรกของ เจสซี่ (เจสสิก้า ภาสะพันธ์) -แฟร์ (กันต์ดล อะคาซาน) เป็นฉากที่เจสซี่เครียด เศร้า และต้องร้องไห้แต่แฟร์กลับต้องแสดงสีหน้าท่าทางทำให้เจสซี่ยิ้มได้ซึ่งก็ได้ผลเพราะเจสซี่ขำจริงที่แฟร์เล่นหน้าทะเล้นตาเหร่ซะสมจริงไม่เหลือคราบหล่อใช้เวลาไม่นานก็ผ่าน ฉากต่อมาเป็นฉากที่ ตั้ม (อดุลย์ เจริญรัศมีเกียรติ) โผล่มากลางวงสังสรรค์ของเจสซี่ทำหน้ากวนๆใส่ทุกคนจนเจสซี่รับไม่ได้เดินหนีไปฉากนี้เล่นยาวใช้เวลาไม่นานเพราะทั้งสามพระนางและเอ๊กซ์ตร้าเล่นเต็มสองเทคผ่านยังอยู่กันที่ย่านลาดพร้าวแต่ย้ายโลเกชั่นมายังบ้านหลังหนึ่งฉากแรกแซ่บกันด้วยเลิฟซีนของตั้มและเลขาที่เจสซี่กลับมาเห็นพอดีน้ำตาไหลพราก นางเอกของเราอินจัดร้องไห้ต่อเนื่องได้แบบไม่หยุด ฉากสุดระทมเจสซี่นั่งมองคลิปจากมือถือปล่อยโฮแบบไม่ยั้งนิว-จิ๋ว จับเรื่องจริงสุดแซ่บ! หยิบลงในเอ็มวี อย่าเอาเขามาเกี่ยวเรื่องนี้

การตอบรับ
เพลง อย่าเอาเขามาเกี่ยวเรื่องนี้ ติดอันดับสูงสุดที่ 13 จากการจัดอันดับของ 95.5 เอฟเอ็ม ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 และติดอันดับสูงสุดที่ 19 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 6 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
ชาร์ต
ชาร์ต (พ.ศ. 2554)อันดับสูงสุด  95.5 เอฟเอ็ม เวอร์จิ้นฮิตซ์ ชาร์ตท็อป 40 13 อีเอฟเอ็ม ชาร์ต 94 ท็อป แอรเพลย์ 19
# พรรคไท (พ.ศ. 2517)
พรรคไท เป็นพรรคการเมืองไทยที่ก่อตั้งเมื่อวันที่ 19 พฤศจิกายน พ.ศ. 2517 โดยมีแผ่พืชน์ เทพหัสดิน ณ อยุธยา เป็นหัวหน้าพรรคคนแรก และมีสมบัติ ธำรงธัญวงศ์ เป็นเลขาธิการพรรคประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 ภายใต้คำขวัญของพรรคว่า "สร้างไทย ให้เป็นไท"

 ผู้บริหารพรรค 
 หัวหน้าพรรค 
 แผ่พืชน์ เทพหัสดิน ณ อยุธยา (19 พฤศจิกายน พ.ศ. 2517 - 6 ตุลาคม พ.ศ. 2519)

 เลขาธิการพรรค 
 สมบัติ ธำรงธัญวงศ์ (19 พฤศจิกายน พ.ศ. 2517 - 10 ตุลาคม พ.ศ. 2518ประกาศกระทรวงมหาดไทย เรื่อง การเปลี่ยนแปลงคณะกรรมการอำนวยการพรรคการเมือง)
 ประภัทรพงศ์ เวชชาชีวะ (10 ตุลาคม พ.ศ. 2518 - 6 ตุลาคม พ.ศ. 2519)

 การเลือกตั้ง 
พรรคไท เคยมีสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จำนวน 4 คน ได้แก่ อนันต์ ภักดิ์ประไพ (พิษณุโลก) ธวัชชัย นามวงศ์พรหม (เชียงใหม่) ปกรณ์ กุลกำจร (บุรีรัมย์) และประภัทรพงศ์ เวชชาชีวะ (จันทบุรี)

 การร่วมรัฐบาล 
พรรคไท เคยเข้าร่วมกับรัฐบาลของหม่อมราชวงศ์คึกฤทธิ์ ปราโมช ในคณะรัฐมนตรีไทย คณะที่ 36 โดยในครั้งนั้น อนันต์ ภักดิ์ประไพ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์พระบรมราชโองการ ประกาศ แต่งตั้งรัฐมนตรี (จำนวน ๒๖ ราย) ในเดือนมีนาคม พ.ศ. 2518 ต่อมาในเดือนมกราคม พ.ศ. 2519 จึงมีการปรับคณะรัฐมนตรี โดยนายอนันต์ พ้นจากตำแหน่ง และแต่งตั้งนายประภัทรพงศ์ เวชชาชีวะ เป็นรัฐมนตรีช่วยว่าการกระทรวงการคลัง

 ยุบพรรค 
วันที่ 6 ตุลาคม พ.ศ. 2519 ตามคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 มีผลให้บรรดาพรรคการเมืองที่มีอยู่เป็นอันสิ้นสุดลง คำสั่งของคณะปฏิรูปการปกครองแผ่นดิน ฉบับที่ 6 แม้แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว พระราชบัญญัติพรรคการเมือง พ.ศ. 2524 ส่งผลให้ทุกพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2517 ยังคงดำรงอยู่เหมือนเดิม แต่พรรคไท ก็ไม่ได้รับการฟื้นฟูแต่อย่างใด
# พับลิกเอเนมี
พับลิกเอเนมี  เป็นกลุ่มดนตรีฮิปฮอปสัญชาติอเมริกัน ประกอบด้วย Chuck D, Flavor Flav, DJ Lord, The S1W group, Khari Wynn และ Professor Griff ก่อตั้งขึ้นที่เกาะลอง รัฐนิวยอร์ก สหรัฐอเมริกา ในปี ค.ศ. 1982 พวกเขาเป็นที่รู้จักด้วยเนื้อหาเพลงทางด้านการเมืองและการวิจารณ์ของสื่ออเมริกัน อัลบั้ม 4 ชุดแรกของพวกเขาที่ออกระหว่างช่วงปลายยุค 1980 และต้นยุค 1990 ได้รับการรับรองทั้งในระดับทองคำและทองคำขาว โดยสมาคมผู้ประกอบกิจการเพลงของสหรัฐอเมริกา

 สมาชิก 
 สมาชิกในปัจจุบัน 
 Chuck D (Carlton D. Ridenhour) - แร็ปเปอร์
 Flavor Flav (William Drayton) – ไฮป์แมน, นักร้องนำเป็นครั้งคราว
 Khari Wynn – ผู้อำนวยการเพลง
 DJ Lord (Lord Aswod) – ดีเจ
 Professor Griff (Richard Griffin) - Minister of Information

 อดีตสมาชิก 
 Terminator X (Norman Rogers) – ดีเจ, โปรดิวเซอร์
 Brother James (James Norman)
 Brother Roger
 The Interrorgator (Shawn K Carter)
 Crunch
S1W
Jacob "Big Jake" Shankle
 The Bomb Squad
 Hank Shocklee (James Hank Boxley III) *สมาชิกเดิม
 Keith Shocklee (Keith Boxley) *สมาชิกเดิม
 Eric "Vietnam" Sadler *สมาชิกเดิม
 Gary G-Wiz (Gary Rinaldo) (แทนที่ Eric Sadler หลังจาก Sadler ออกจากวง)

 ผลงาน 

 1987: Yo! Bum Rush the Show
 1988: It Takes a Nation of Millions to Hold Us Back
 1990: Fear of a Black Planet
 1991: Apocalypse 91... The Enemy Strikes Black
 1992: Greatest Misses
 1994: Muse Sick-n-Hour Mess Age
 1998: He Got Game
 1999: There's a Poison Goin' On
 2002: Revolverlution
 2005: New Whirl Odor
 2006: Rebirth of a Nation (ร่วมกับ Paris)
 2007: How You Sell Soul to a Soulless People Who Sold Their Soul?
 2012: Most of My Heroes Still Don't Appear on No Stamp
 2012: The Evil Empire of Everything
# อยากรู้นัก
อยากรู้นัก เป็นเพลงของนักร้อง เรวัต พุทธินันทน์ จากสตูดิโออัลบั้มของ เต๋อ 1 (2526)  ประพันธ์คำร้องโดย เรวัต พุทธินันทน์ ทำนองและเรียบเรียงโดย กฤษณ์ โชคทิพย์พัฒนา โดยเพลงนี้เป็น 1 ในอัลบั้มที่ปฏิวัติวงการเพลงไทยให้เป็นยุคดนตรีแห่งทันสมัยอีกเพลงหนึ่ง

ในปี พ.ศ. 2538 เพลง "อยากรู้นัก" ได้ถูกนำไปทำเป็นเวอร์ชันใหม่สำหรับอัลบั้มรวมเพลง "Rewat Buddhinan Alive" โดยเรียบเรียงดนตรีใหม่ เสียงร้องใหม่ โดยทำอัลบั้มร่วมกับ ชาตรี คงสุวรรณ และ ฯลฯ 

เนื้อหาและจังหวะดนตรี
เพลงอยากรู้นัก เป็นเพลงร็อกสนุกๆ จังหวะกระตุกๆ เนื้อหาของเพลงนั้น พูดถึงการเปรียบความรักกับสังขารที่ไม่เที่ยง เร่งดีกรีขึ้นไปอีกกับเพลง “สาวเอยจะบอกให้” โดยเพลงนี้มีกลิ่นร็อกแอนด์โรล

ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ ซองชาร์ตท็อป 100 94
# กีฬาเขตแห่งประเทศไทย ครั้งที่ 2
กีฬาเขตแห่งประเทศไทย ครั้งที่ 2 หรือ การแข่งขันกีฬาแห่งชาติ ครั้งที่ 2 เป็นการแข่งขันกีฬาหลายชนิดระดับประเทศของประเทศไทย อยู่ภายใต้การดูแลขององค์การส่งเสริมกีฬาแห่งประเทศไทย  ในการแข่งขันครั้งนี้จังหวัดเชียงใหม่เป็นเจ้าภาพจัดการแข่งขัน จัดขึ้นเมื่อวันที่ 3 – 9 ธันวาคม พ.ศ. 2511 การแข่งขันครั้งนี้ มีนักกีฬาและเจ้าหน้าที่เข้าร่วมการแข่งขันประมาณ 1,700 คน มีการแข่งขันกีฬา 16 ชนิดกีฬา การแข่งขันครั้งนี้เป็นครั้งแรกที่มีการแข่งขันกีฬาระดับประเทศในส่วนภูมิภาค ซึ่งประชาชนในจังหวัดภาคเหนือได้ให้ความสนใจและเข้าชมการแข่งขันเป็นจำนวนมาก ก่อให้เกิดการปลูกฝังความนิยมในการเล่นกีฬาให้แก่ประชาชนได้อย่างดีผลการแข่งขันปรากฏว่า มาตรฐานการกีฬาของภูมิภาคดีขึ้น

 จังหวัดที่ร่วมแข่งขัน 
กีฬาเขตแห่งประเทศไทย ครั้งที่ 2  จัดระบบการแข่งขันออกเป็นตัวแทนเขต แต่ใช้หลักการแบ่งเขตการแข่งขันที่เปลี่ยนแปลงจากเดิม 5 เขต เป็น 9 เขต โดยถือตามเขตการปกครองของทางราชการ

เขต 1 (ภาคกลางตอนล่าง)

เขต 2 (ภาคตะวันออก)

เขต 3 (ภาคอีสานตอนล่าง)

เขต 4 (ภาคอีสานตอนบน)

เขต 5 (ภาคเหนือตอนบน) 

เขต 6 (ภาคเหนือตอนล่าง) 

เขต 7 (ภาคตะวันตก)

เขต 8 (ภาคใต้ตอนบน)

เขต 9 (ภาคใต้ตอนล่าง)

 ชนิดกีฬาที่ใช้ในการแข่งขัน 

กีฬาแห่งชาติ ครั้งที่ 2 จัดการแข่งขันกีฬา 16 ชนิดhttp://siamsilkroad.blogspot.com/2012/12/blog-post_12.html ได้แก่

 กรีฑา
 แบดมินตัน
 บาสเกตบอล
 จักรยาน

 มวยสากลสมัครเล่น
 ฟุตบอล
 เทนนิส
 เซปัคตะกร้อ

 ยิงปืน
 เทเบิลเทนนิส
 วอลเลย์บอล
 ว่ายน้ำ

 ยกน้ำหนัก
 ยูโด
 รักบี้ฟุตบอล
 เรือใบ
# หนิง เจ๋อเทา
หนิง เจ๋อเทา  เป็นนักว่ายน้ำชายจากสาธารณรัฐประชาชนจีน เป็นนักกีฬาว่ายน้ำฟรีสไตล์ระยะทางสั้น ๆ ในเอเชียนเกมส์ 2014 เขาได้รับรางวัลเหรียญทองการแข่งขันท่าฟรีสไตล์ 50 เมตร, ว่ายน้ำท่าฟรีสไตล์ 100 เมตร, ผลัดฟรีสไตล์ 4×100 เมตร, ผลัดผสม 4×100 เมตร เขาได้สร้างสถิติเอเชียใหม่ ในท่าฟรีสไตล์ 50 เมตร รอบชิงชนะเลิศ และผลัดผสมชาย 4×100 เมตร รอบชิงชนะเลิศ

 ประวัติ 
หนิง เจ๋อเทา เกิดเมื่อวันที่ 6 มีนาคม ค.ศ. 1993 ในเจิ้งโจว มณฑลเหอหนาน สาธารณรัฐประชาชนจีน

 ผลงาน 
 สถิติที่ดีที่สุด 

การแข่งขันเวลารายการวันที่หมายเหตุ ท่าฟรีสไตล์ 50 ม. 21.91 กีฬาแห่งชาติสาธารณรัฐประชาชนจีน 2013 11 กันยายน พ.ศ. 2556NR ฟรีสไตล์ 100 ม. 47.65 กีฬาว่ายน้ำชิงแชมป์แห่งชาติจีน 2014 17 ตุลาคม พ.ศ. 2557AS
*: AS = สถิติเอเชีย, NR = สถิติกีฬาแห่งชาติ

 เอเชียนเกมส์ 
 อินชอนเกมส์ 2014 
 เหรียญทอง ว่ายน้ำท่าฟรีสไตล์ 50 เมตร
 เหรียญทอง ว่ายน้ำท่าฟรีสไตล์ 100 เมตร
 เหรียญทอง ว่ายน้ำท่าฟรีสไตล์ผลัด 4×100 เมตร
 เหรียญทอง ว่ายน้ำท่าผสมผลัด 4×100 เมตร
# พาวเวอร์เลส (เพลง)
"พาวเวอร์เลส"  (ชื่อเดิม "Tinfoil") เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่ 3 จากสตูดิโออัลบั้มชุดที่ 5 ของวง ลิฟวิงทิงส์ เพลงนี้ประพันธ์โดยลิงคินพาร์ก และโปรดิวซ์โดย ไมค์ ชิโนะดะ นักร้องนำของวง และ ริก รูบิน เพลงนี้มีชื่อเดิมว่า "ทินฟอยล์" ต่อมาได้เป็นชื่อเพลงในอัลบั้มที่เป็นแทร็กลำดับก่อนหน้าของเพลงนี้ ซึ่งมีเสียงเชื่อมต่อกับอินโทรของเพลงนี้ด้วย ซิงเกิลออกจำหน่ายในรูปแบบดิจิทัลซิงเกิลในไอทูนส์ ในวันที่ 31 ตุลาคม พ.ศ. 2555 ในประเทศญี่ปุ่น และได้ออกจำหน่ายทั่วโลกโดยผ่านเว็บไซต์อย่างเป็นทางการของลิงคินพาร์กLinkin Park - Powerless  Linkin Park.Discography : Singles : Linkin Park  Linkin Park

 มิวสิกวิดีโอ 
เชสเตอร์ เบนนิงตัน ได้ยืนยันในการสัมภาษณ์ว่าจะมีการถ่ายทำมิวสิกวิดีโอสำหรับเพลง "พาวเวอร์เลส" มิวสิกฟอร์รีลีฟ ได้ออกเผยแพร่วิดีโอสำหรับเพลงนี้ในวันที่ 27 พฤศจิกายน พ.ศ. 2555 วิดีโอมีความยาว 2 นาที ประกอบด้วยการแสดงดนตรีของวง และภาพตัวอย่างจากภาพยนตร์ Abraham Lincoln: Vampire Hunter

 รายชื่อเพลง 

 ชาร์ต 
 ชาร์ต (2555) อันดับสูงสุด UK Rock (Official Charts Company)40

 ประวัติการออกจำหน่าย 
 ประเทศ วันที่ รูปแบบ ค่ายเพลง ญี่ปุ่น 31 ตุลาคม พ.ศ. 2555 ซิงเกิล วอร์เนอร์บราเธอร์สเรเคิดส์ ทั่วโลก
# เจมี ออลิเวอร์
เจมส์ เทรเวอร์ "เจมี" ออลิเวอร์  เกิดเมื่อวันที่ 27 พฤษภาคม พ.ศ. 2518 เป็นเชฟมีชื่อเสียง เจ้าของภัตตาคาร พิธีกร และชาวยูทูบชาวอังกฤษhttps://www.youtube.com/watch?v=jfULDrq_I44http://www.thedrum.com/news/2014/10/01/jamie-oliver-i-m-burning-4m-year-youtube เป็นที่รู้จักกันดีในอาหารที่มุ่งเน้นในรายการโทรทัศน์และตำราปรุงอาหารต่าง ๆ เมื่อเร็ว ๆ นี้ เขาได้รณรงค์ทั่วโลกเพื่อการศึกษาอาหารที่ดีกว่า

 หนังสือ 
 Something for the Weekend, ISBN 0-14-102258-2
 The Naked Chef, ISBN 0-7868-6617-9
 The Return of the Naked Chef, ISBN 0-7181-4439-2
 ตีพิมพ์ในสหรัฐอเมริกาโดยใช้ชื่อ The Naked Chef Takes Off, ISBN 0-7868-6755-8
 Happy Days with the Naked Chef, ISBN 0-7868-6852-X
 Jamie's Kitchen, ISBN 1-4013-0022-7
 Jamie's Dinners, ISBN 1-4013-0194-0
 Jamie's Italy, ISBN 0-7181-4770-7
 Cook With Jamie: My Guide to Making You a Better Cook , ISBN 0-7181-4771-5
 Jamie's Little Book of Big Treats, ISBN 0-14-103146-8
 Jamie at Home: Cook Your Way to the Good Life, ISBN 978-0-7181-5243-7
 Jamie's Ministry of Food: Anyone Can Learn to Cook in 24 Hours, ISBN 978-0-7181-4862-1
 ตีพิมพ์ในสหรัฐอเมริกาโดยใช้ชื่อ Jamie's Food Revolution: Rediscover How to Cook Simple, Delicious, Affordable Meals, ISBN 978-1-4013-2359-2
 Jamie's Red Nose Recipes, ISBN 978-0-14-104178-0
 Jamie's America, ISBN 978-0-7181-5476-9
 Jamie does... Spain, Italy, Sweden, Morocco, Greece, France, ISBN 978-0-7181-5614-5
 Jamie's 30-Minute Meals, ISBN 978-0-7181-5477-6
 Jamie's Great Britain, ISBN 978-0-7181-5681-7
 Jamie's 15 Minute Meals, ISBN 978-0718157807
 Save With Jamie, ISBN 978-0718158149
 Jamie's Comfort Food, ISBN 978-0-7181-5953-5
 Everyday Super Food, ISBN 978-0718181239
 Super Food Family Classics, ISBN 978-0718178444
# อู๋ เผิง
อู๋ เผิง (เกิด 16 พฤษภาคม ค.ศ. 1987 ใน หางโจว, มณฑลเจ้อเจียง, สาธารณรัฐประชาชนจีน) นักว่ายน้ำชายจากประเทศจีน ความสูงของเขาคือ  และเขามีน้ำหนักประมาณ 72 กม. พ่อของเขาเสียชีวิตตอนที่เขาอายุ 16 ปี เขาได้จดจ่ออยู่กับท่าผีเสื้อ ตั้งแต่กีฬาแห่งชาติครั้งที่ 10 ในปี ค.ศ. 2005

ความสำเร็จ
เอเชียนเกมส์ 2002: รอบแรก, กรรเชียง 200 เมตร, ผีเสื้อ 200 เมตร และ เดี่ยวผสม 400 เมตร
กีฬาโอลิมปิก 2004 – เข้ารอบสุดท้าย, ผีเสื้อ 200 เมตร
ว่ายน้ำชิงแชมป์แห่งชาติ 2004 & โอลิมปิกทดลอง – รอบแรก, เดี่ยวผสม 400 เมตร และ ผีเสื้อ 200 เมตร
ว่ายน้ำชิงแชมป์แห่งชาติ 2005 & รอบคัดเลือกกีฬาแห่งชาติ – รอบแรก, เดี่ยวผสม 400 เมตร
ชิงแชมป์โลก 2005 – เหรียญทองแดง, ผีเสื้อ 200 เมตร
กีฬาภูมิภาคเอเชียตะวันออก 2005 – รอบแรก, 400 IM; รอบสอง, ผีเสื้อ 200
ชิงแชมป์โลก 2006 – รอบแรก, ผีเสื้อ 200 เมตร
ชิงแชมป์โลก 2007 – เหรียญเงิน, ผีเสื้อ 200 เมตร
กีฬาโอลิมปิก 2008 – เข้ารอบสุดท้าย , ผีเสื้อ 200 เมตร
ชิงแชมป์โลก 2011 – เหรียญทองแดง, ผีเสื้อ 200 เมตร

 แหล่งข้อมูลอื่น 
 Wu Peng's Weibo